חרחבינה חופית

חַרְחֲבִינָה חוֹפִית (שם מדעי: Eryngium maritimum) הוא צמח רב שנתי נמוך בסוג חרחבינה ממשפחת הסוככיים. לצמח תפוצה רחבה ובארץ תפוצה מוגבלת לחולות במישור החוף.

יש המגדלים אותו בגינות-נוי, ויש האוכלים אותו ומשתמשים בו למרפאה.

תיאור 

עליו של החרחבינה החופית ירקרקים לבנבנים קרחים וגילדניים, רחבים בבסיסהם ודמויי לב עם עורקיהם לבנים בולטים ועם שוליים קוצניים. הגבעולים עבים, מצולעים. גובהו 20–50. ופריחתו חלה בין החודשים אפריל לאוגוסט. הפרחים זעירים, דו-מיניים, לבנבנים, ומואבקים על-ידי דבורים קטנות. התפרחת היא סוכך חרוטי דמוי קרקפת, וגדולה יותר מאשר ביתר מיני החרחבינה. והפרי הוא ספוגי - קשקשי.

קישורים חיצוניים

הערות שוליים 

צמחים שתוארו ב-1753
טקסונים שתוארו בידי קארולוס ליניאוס
סוככיים